CELEX: 
Language: et
Date: 2016-12-05 00:00:00
Title: KOMISJONI DELEGEERITUD MÄÄRUS (EL) …/…, millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) II lisa

SELETUSKIRI
            
            
               1.DELEGEERITUD ÕIGUSAKTI TAUST
            
            
               ELi üldiste tariifsete soodustuste kava on alates 1971. aastast toetanud arengumaade püüdlusi vähendada vaesust ning edendada head valitsemistava ja säästvat arengut, võimaldades neile selleks soodustingimustel pääsu liidu turule ning aidates neil seeläbi rahvusvahelisest kaubandusest täiendavat tulu saada. Euroopa Parlamendi ja nõukogu määrusega (EL) nr 978/2012
                  1
                on ette nähtud õigusraamistik üldiste tariifsete soodustuste kava (edaspidi „GSP“) rakendamiseks. Selle eesmärk on suunata GSP kõige enam abi vajavatele arengumaadele: vähim arenenud riikidele ning teistele madala ja keskmisest väiksema sissetulekuga riikidele, et võtta arvesse maailma majanduse ja kaubanduse praegust olukorda. 
            
            
               GSP raames soodustatud riikide loetelu on esitatud määruse (EL) nr 978/2012 II lisas. Vastavalt määruse (EL) nr 978/2012 artikli 5 lõikele 2 peab komisjon II lisa iga aasta 1. jaanuariks läbi vaatama. Läbivaatamisel tuleks võtta arvesse muudatusi soodustatud riikide majandus-, arengu- või kaubandustingimustes. 
            
            
               Määruse (EL) nr 978/2012 artikli 4 lõike 1 punktis b on sätestatud, et GSPd ei tuleks laiendada arengumaadele, kelle suhtes kohaldatakse liidu turule pääsu sooduskorda GSP tariifsete soodustustega samadel või soodsamatel tingimustel peaaegu kogu kaubavahetuse ulatuses. 
            
            
               Lisaks on määruse (EL) nr 978/2012 artikli 5 lõike 2 punktis b sätestatud, et kui riik on asunud kohaldama turulepääsu sooduskorda, tuleks GSP kohaste soodustuste andmist jätkata kahe aasta jooksul alates kõnealuse sooduskorra kohaldamise kuupäevast. 
            
            
               EL ja Ukraina allkirjastasid 27. juunil 2014 laiema assotsieerimislepingu raames põhjaliku ja laiaulatusliku vabakaubanduslepingu. Põhjalikku ja laiaulatuslikku vabakaubanduslepingut hakati ajutiselt kohaldama alates 1. jaanuarist 2016. Sellest tulenevalt tuleks Ukraina üldisest soodustuste süsteemist välja jätta alates 1. jaanuarist 2018 ja see peab kajastuma ka II lisas. 
            
            
               GSP määruse artikli 4 lõike 1 punktis a on sätestatud, et kui riik on Maailmapanga liigituse kohaselt kõrge või üle keskmise sissetulekuga riik kolme järjestikusel aastal, ei peaks tema suhtes kohaldama GSP üldist korda. Kui riik jäetakse GSP raames soodustatud riikide loetelust välja, tuleb vastavalt GSP määruse artikli 5 lõike 2 punktile a hakata muudatust kohaldama alates kuupäevast, mil möödub üks aasta kõnealuse otsuse jõustumisest. 
            
            
               Maailmapanga liigituse kohaselt oli Tonga aastatel 2013, 2014 ja 2015 üle keskmise sissetulekuga riik. Seega jäeti Tonga alates 1. jaanuarist 2017 II lisast välja komisjoni 28. augusti 2015. aasta delegeeritud määrusega (EL) 2015/1979, millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) II, III ja IV lisa
                  2
               . 
            
            
               2016. aastal oli Tonga Maailmapanga liigituse kohaselt alla keskmise sissetulekuga riik. Seetõttu tuleks Tonga lisada uuesti määruse (EL) nr 978/2012 II lisasse.
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               Vastavalt Euroopa Parlamendi, nõukogu ja komisjoni delegeeritud õigusakte käsitleva ühisseisukoha punktile 4 on käesoleva delegeeritud õigusaktiga seoses toimunud asjakohased ja läbipaistvad konsultatsioonid, muu hulgas ekspertide tasandil. Komisjoni üldiste tariifsete soodustuste kava eksperdirühmaga konsulteeriti 2016. aasta 27. aprilli ja 27. septembri kohtumistel.
            
            
               3.DELEGEERITUD ÕIGUSAKTI ÕIGUSLIK KÜLG
            
            
               Määruse (EL) nr 978/2012 artikli 5 lõikega 3 on antud komisjonile õigus võtta kõnealuse määruse II lisa muutmiseks vastu delegeeritud õigusakte.
            
            
               Ukraina tuleks alates 1. jaanuarist 2018 määruse (EL) nr 978/2012 II lisast välja jätta. 
            
            
               Tonga tuleks alates 1. jaanuarist 2017 määruse (EL) nr 978/2012 II lisasse uuesti lisada.
            
            
               KOMISJONI DELEGEERITUD MÄÄRUS (EL) …/…,
            
            
               5.12.2016,
            
            
               millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) II lisa 
            
         
         
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL) nr 978/2012 üldiste tariifsete soodustuste kava kohaldamise ning nõukogu määruse (EÜ) nr 732/2008 kehtetuks tunnistamise kohta,
                  3
                eriti selle artikli 5 lõiget 3, 
            
            
               ning arvestades järgmist:
            
            
               (1)Määruse (EL) nr 978/2012 artiklis 4 on sätestatud kriteeriumid, mille alusel antakse üldiste tariifsete soodustuste kava („GSP“) üldise korra raames tariifseid soodustusi. 
            
            
               (2)Määruse (EL) nr 978/2012 artikli 4 lõike 1 punktides a ja b on vastavalt sätestatud, et kui riik on Maailmapanga liigituse kohaselt kõrge või üle keskmise sissetulekuga riik kolmel järjestikusel aastal või kui riigi suhtes kohaldatakse turulepääsu sooduskorda GSP tariifsete soodustustega samadel või soodsamatel tingimustel peaaegu kogu kaubavahetuse ulatuses, ei tuleks tema suhtes kohaldada GSP kohaseid soodustusi.
            
            
               (3)Määruse (EL) nr 978/2012 artikli 1 lõike 2 punktis a osutatud GSP üldise korra raames soodustatud riikide loetelu on kehtestatud kõnealuse määruse II lisas. Määruse (EL) nr 978/2012 artikli 5 lõikes 2 on sätestatud, et II lisa tuleb iga aasta 1. jaanuariks läbi vaadata. Läbivaatamisel tuleks vastavalt artiklis 4 sätestatud kriteeriumidele arvesse võtta muudatusi soodustatud riikide majandus-, arengu- või kaubandustingimustes. 
            
            
               (4)Vastavalt määruse (EL) nr 978/2012 artikli 5 lõikele 2 tuleb GSP raames soodustatud riigile ja ettevõtjatele anda piisavalt aega, et kohaneda GSP raames antud staatuse läbivaatamisega. Vastavalt artikli 4 lõike 1 punktile a jätkatakse GSP üldise korra kohaldamist ühe aasta jooksul pärast riigi staatuse muutmise jõustumise kuupäeva ja vastavalt artikli 4 lõike 1 punktis b sätestatule kahe aasta jooksul pärast liidu turule pääsu sooduskorra kohaldamise kuupäeva.
            
            
               (5)Maailmapanga liigituse kohaselt oli Tonga aastatel 2013, 2014 ja 2015 üle keskmise sissetulekuga riik. Seega jäeti Tonga komisjoni delegeeritud määrusega (EL) 2015/1979
                  4
                alates 1. jaanuarist 2017 määruse (EL) nr 978/2012 II lisas toodud soodustatud riikide loetelust välja. Kuid 2016. aastal oli Tonga Maailmapanga liigituse kohaselt alla keskmise sissetulekuga riik. Seega tuleks Tonga alates 1. jaanuarist 2017 lisada uuesti määruse (EL) nr 978/2012 II lisasse. 
            
            
               (6)Liidu ja Ukraina poolt 27. juunil 2014 nende laiema assotsieerimislepingu raames allkirjastatud põhjalikku ja laiaulatuslikku vabakaubanduslepingut on ajutiselt kohaldatud alates 1. jaanuarist 2016. Kuna põhjalik ja laiaulatuslik vabakaubandusleping pakub GSPst paremaid tariifseid soodustusi peaaegu kogu kaubavahetuse ulatuses, tuleks Ukraina II lisas toodud soodustatud riikide loetelust välja jätta alates 1. jaanuarist 2018,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Määruse (EL) nr 978/2012 muutmine
            
            
               Määruse (EL) nr 978/2012 II lisa muudetakse järgmiselt:
            
            
               1)veergudesse A ja B lisatakse vastavalt järgmine tähestikuline kood ja riik:
            
            
                     
                        TO
                     
                  
                  
                     
                        Tonga;
                     
                  
               
               2)veergudest A ja B jäetakse vastavalt välja järgmine tähestikuline kood ja riik:
            
            
                     
                        UA
                     
                  
                  
                     
                        Ukraina
                     
                  
               
               Artikkel 2
            
            
               Jõustumine ja kohaldamine
            
         
         
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Artikli 1 lõiget 1 kohaldatakse alates 1. jaanuarist 2017.
            
            
               Artikli 1 lõiget 2 kohaldatakse alates 1. jaanuarist 2018.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 5.12.2016
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        ELT L 303, 31.10.2012, lk 1.
               
               
                  
                     (2)
                  
                        ELT L 289, 5.11.2015, lk 3.
               
               
                  
                     (3)
                  
                        ELT L 303, 31.10.2012, lk 1.
               
               
                  
                     (4)
                  
                        Komisjoni 28. augusti 2015. aasta delegeeritud määrus (EL) 2015/1979, millega muudetakse Euroopa Parlamendi ja nõukogu määruse (EL) nr 978/2012 (üldiste tariifsete soodustuste kava kohaldamise kohta) II, III ja IV lisa (ELT L 289, 5.11.2015, lk 3).